b'\n_START_ARTICLE_\nDelni\xc5\xa1ka dru\xc5\xbeba\n_START_PARAGRAPH_\nDelni\xc5\xa1ka dru\xc5\xbeba, kraj\xc5\xa1e d. d., je gospodarska dru\xc5\xbeba, katere osnovni kapital je razdeljen na delnice. Ustanovi jo lahko ena ali ve\xc4\x8d pravnih oziroma fizi\xc4\x8dnih oseb, ki sprejmejo statut. Statut delni\xc5\xa1ke dru\xc5\xbebe mora biti izdelan v obliki notarskega zapisa. Vsaj tretjino osnovnega kapitala morajo sestavljati delnice, ki se vpla\xc4\x8dajo v denarju.'